Document ID: 31984R2239

KOMISSION ASETUS (ETY) N:o 2239/84,
annettu 31 päivänä heinäkuuta 1984,
erityisten tuontimaksujen soveltamista tiettyihin maitotuotteisiin koskevista yksityiskohtaisista säännöistä annetun asetuksen (ETY) N:o 1767/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (), sellaisena kuin se on viimeksi muutettuna asetuksella (ETY) N:o 1557/84 (), ja erityisesti sen 14 artiklan 7 kohdan,
sekä katsoo, että
Euroopan talousyhteisön ja Suomen tasavallan vastavuoroista juustojen kauppaa koskevan väliaikaisen yhteisten menettelysääntöjen järjestelyn muuttamisesta kirjeenvaihdon muodossa tehtävästä sopimuksesta 10 päivänä huhtikuuta 1984 tehdyssä neuvoston päätöksessä 84/255/ETY () annetaan sovellettavaksi uusia vuosittaisia tariffikiintiöitä sekä kiintiö Tilsit-juustolle,
maidon ja maitotuotealan tuontimaksuja laskettaessa sovellettavista tuoteryhmistä ja erityissäännöksistä sekä yhteisestä tullitariffista annetun asetuksen (ETY) N:o 950/68 muuttamisesta 18 päivänä joulukuuta 1979 annetun neuvoston asetuksen (ETY) N:o 2915/79 (), sellaisena kuin se on viimeksi muutettuna asetuksella (ETY) N:o 1736/84 (), 11 artikla ja liite II on mukautettu tällä viimeisellä asetuksella päätöksen 84/255/ETY vuoksi,
komission asetus (ETY) N:o 1767/82 (), sellaisena kuin se on viimeksi muutettuna asetuksella (ETY) N:o 1693/84 (), täytyy mukauttaa asetuksen (ETY) N:o 2915/79 muutoksen johdosta,
vuosittainen 100 tonnin tariffikiintiö on voimassa vuoden 1984; olisi säädettävä, että vahvistettu maksu on voimassa saman jakson ajan, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1767/82 liitteet seuraavasti:
1. lisätään liitteeseen I alakohta seuraavasti:
TAULUKON PAIKKA
2. korvataan liitteessä III olevan H kohdan ilmaisu "liitteessä I olevassa i ja k alakohdassa mainittujen Tilsit- ja Butterkäse-juustojen" ilmaisulla "liitteessä I olevassa i, k ja s alakohdassa mainittujen Tilsit- ja Butterkäse-juustojen",
3. lisätään liitteeseen IV Suomen kohdalle tavaran kuvaus -sarakkeen "Finlandia"-juuston jälkeen "Tilsit"-juusto.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan asianomaisen pyynnöstä 1 päivästä tammikuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä heinäkuuta 1984.

Labels: 3
17